[{"text_idx": "#000000", "text": "Parti meibion ifanc o ran oed (neu ifanc o ran ysbryd!) yw Bois y Gilfach a sefydlwyd chwe blynedd a hanner yn o\u0302l erbyn hyn. Mae\u2019r bois yn hanu\u2019n bennaf o Ddyffryn Aeron, ardal Banc Sio\u0302n Cwilt a\u2019r bro\u0308ydd cyfagos ac maent yn cyfarfod yn wythnosol yn Nhafarn y Gilfach, Mydroilyn i ymarfer dan arweiniad Heledd Williams, Derwen Gam."}, {"text_idx": "#000001", "text": "Mae\u2019r bois wedi bod yn diddanu cynulleidfaoedd mewn cyngherddau a nosweithiau cymdeithasol yn gyson ers y dechrau gan godi arian i elusennau ac achosion da\u2019n flynyddol. Yn ystod y blynyddoedd cyntaf buont yn codi arian i Ganolfan y Bont (sef canolfan addysg i blant ag anghenion dwys yn Ysgol Bro Pedr, Llanbedr Pont Steffan); Calonnau Cymru a Sefydliad y Galon (gan brynu dau ddiffibriliwr ar gyfer pentrefi Mydroilyn a Derwen Gam); RABI; a Ward Meurig yn Ysbyty Bronglais."}, {"text_idx": "#000003", "text": "Yn ogystal a\u0302\u2019r cyngherddau, cawsom gyfle i lwyfannu \u201cHwyl hael Jacob, y dwli a\u2019r digri\u201d yn Theatr Felin-fach, sef noson i ddathlu gwaith ysgafn D Jacob Davies. Dan arweiniad Dwynwen Lloyd Llywelyn a Heledd, cafodd y parti lawer o hwyl yn dysgu caneuon a limrigau newydd a gafodd eu cydblethu\u2019n gelfydd a\u0302 rhai o straeon digri Jacob, a gyflwynwyd gan Dewi Pws. Roedd y noson yn llwyddiant ysgubol ac yn brofiad gwerthfawr tu hwnt a fydd yn aros yn y cof am sbel."}, {"text_idx": "#000006", "text": "Rydym yn dal i ddenu a chroesawu aelodau newydd (mae gennym tua 30 o aelodau erbyn hyn), felly mae croeso i unrhyw un sy\u2019n mwynhau canu a chymdeithasu ymuno a\u0302 ni."}]